Urus

Urus, sive Bos primigenius, est exstincta mammalium species familiae Bovidarum, quae Europam, Asiam, Africam Septentrionalem habitabat. Ultimus urus notus anno 1627 in Polonia mortuus est. Assuescentes autem ad homines uri boves domestici facti sunt.

Prisci auctores incerti erant, utrum urus et bison diversa animalia essent vel ad eandem speciem pertinerent. Ludovicus Henricus Bojanus urum a bisonte differre monstravit, nomenque Bovis primigenii ei imposuit.Bojanus, Ludovicus Henricus (1825) De uro nostrate eiusque sceleto Commentatio. Academia Caesarea Leopoldino-Carolina Germanica Naturae Curiosorum.

 Apud scriptores antiquos 
Caesar urum in commentariis de bello Gallico sic describit:
Tertium est genus eorum qui uri appellantur. hi sunt magnitudine paulo infra elephantos, specie et colore et figura tauri. magna vis eorum est et magna velocitas; neque homini neque ferae, quam conspexerunt, parcunt. hos studiose foveis captos interficiunt. hoc se labore durant adulescentes atque hoc genere venationis exercent, et qui plurimos ex his interfecerunt, relatis in publicum cornibus, quae sint testimonio, magnam ferunt laudem. sed adsuescere ad homines et mansuefieri ne parvuli quidem excepti possunt. amplitudo cornuum et figura et species multum a nostrorum boum cornibus differt. haec studiose conquisita ab labris argento circumcludunt atque in amplissimis epulis pro poculis utuntur.Gaius Iulius Caesar, De bello Gallico 6.28.

Gaius Plinius Secundus mentionem uri facit:
paucissima [animalia] Scythia gignit inopia fruticum, pauca contermina illi Germania, insignia tamen boum ferorum genera, iubatos bisontes excellentique et vi et velocitate uros, quibus inperitum volgus bubalorum nomen inponit, cum id gignat Africa vituli potius cervique quadam similitudine.Gaius Plinius Secundus, Naturalis historia 8.38.

Et in Vergilii carminibus[ apparet urus:
Texendae saepes etiam et pecus omne tenendum,	
praecipue dum frons tenera imprudensque laborum;	
cui super indignas hiemes solemque potentem	
silvestres uri adsidue capreaeque sequaces	
inludunt, pascuntur oves avidaeque iuvencae.Publius Vergilius Maro, Georgica 2.371–75.

tempore non alio dicunt regionibus illis	
quaesitas ad sacra boves Iunonis et uris	
imparibus ductos alta ad donaria currus.Ibidem, 3.531–33.

 Notae 

 Nexus externi 

Categoria:Bos
Categoria:Exstinctiones Holocaenae
Categoria:Species animalium
Categoria:Taxa 1827
Categoria:Taxa Bojanus